**ANEXĂ LA HOTĂRÂREA CONSILIULUI LOCAL AL MUNICIPIULUI CRAIOVA NR.169/2022**

 **PREŞEDINTE DE ŞEDINŢĂ,**

 **Ionuţ Cosmin PÎRVULESCU**

**PROGRAM UNITAR DE ACȚIUNE DE COMBATERE A VECTORILOR DIN MUNICIPIUL CRAIOVA PENTRU ANUL 2022**

**CUPRINS:**

**1. DOMENIUL DE APLICARE**

**2. SCOPUL ELABORĂRII**

**3. REFERINŢE NORMATIVE**

**4. DEFINIŢII. ABREVIERI**

**4.1. Definiţii**

**4.2. Abrevieri**

**5. DESCRIEREA**

**5.1. Generalităţi**

**5.2. Documente utilizate, trasabilitate, modul de lucru şi responsabilităţi**

**5.2.1. Evaluarea operaţională**

**5.2.2. Cadrul tehnic şi organizatoric al programului unitar de dezinsecţie şi deratizare general al municipiului Craiova**

**6. TIPURI DE OPERAŢII, LOCUL ACTIVITĂŢII, MOD DE EXECUTARE AGREAT ŞI FRECVENŢA**

**7. ÎNREGISTRĂRI/ ARHIVARI**

**1. DOMENIUL DE APLICARE**

Componenta dezinsecţia, dezinfecţia şi deratizarea (D.D.D.), conform Legii nr. 101 din 2006 republicată, este parte integrantă a serviciului de salubrizare. Acest serviciu face parte din sfera serviciilor comunitare de utilităţi publice, conform Legii nr. 51 din 2006 republicată.

**2. SCOPUL ELABORĂRII**

Scopul elaborării programului cadru de combatere a vectorilor din municipiul Craiova este îndeplinirea obiectivului principal de reducere şi menţinere a densităţii populaţiilor de ţânţari şi alte insecte de interes medical, precum şi a rozătoarelor sub nivelul stării de disconfort şi diminuarea riscului de transmitere a unor agenţi infecţioşi prin aceşti vectori.

**3. REFERINŢE NORMATIVE**

- Legea nr. 114/1996 republicată, Legea locuinţei;

- Legea nr. 462/2002 privind măsurile de colaborare dintre Ministerul Sănătăţii Publice şi autorităţile administraţiei publice locale în aplicarea reglementărilor din domeniul sănătăţii publice;

- Legea nr. 360/2003 republicată, privind regimul substanţelor şi preparatelor chimice periculoase;

- Legea nr. 51/2006 republicată, cu modificările şi completările ulterioare, Legea serviciilor comunitare de utilităţi publice;

- Legea nr. 101/2006 cu modificările şi completările ulterioare, Legea serviciului de salubrizare a localităţilor;

- Legea nr. 24/2007 republicată, privind reglementarea şi administrarea spaţiilor verzi din intravilanul localităţilor;

- Ordinul nr. 119/2014 privind normele de igienă şi mediul de viaţă al populaţiei;

- Ordinul nr. 82/2015 actualizat în 2018, privind aprobarea Regulamentului-cadru al serviciului de salubrizare a localităților;

- H.G. nr. 617/2014 privind stabilirea cadrului instituţional şi a unor măsuri pentru punerea în aplicare a Regulamentului (UE) nr. 528/2012 al Parlamentului European şi al Consiliului din

22 mai 2012 privind punerea la dispoziţie pe piaţă şi utilizarea produselor biocide;

**4. DEFINIŢII. ABREVIERI**

**4.1. Definiţii**

- *autoritate competentă de reglementare* - Autoritatea Naţională de Reglementare pentru Serviciile

Comunitare de Utilităţi Publice;

- *deratizare* - activitatea de stârpire a rozătoarelor prin otrăvire cu substanţe chimice sau prin culturi microbiene;

- *dezinfecţie* - activitatea de distrugere a germenilor patogeni cu substanţe specifice, în scopul eliminării surselor de contaminare;

- *dezinsecţie* - activitatea de combatere a artropodelor în stadiul de larvă sau adult cu substanţe chimice specifice;

- *licenţă* - actul tehnic şi juridic emis de A.N.R.S.C., prin care se recunoaşte calitatea de operator al serviciului, precum şi capacitatea şi dreptul de a presta una sau mai multe activităţi ale acestuia;

- *vector* - organism (insectă, rozătoare) care răspândeşte un parazit, un virus sau germeni patogeni de la un animal la altul, de la om la om ori de la animale la om.

**4.2. Abrevieri**

D.D.D. – dezinfecţie, dezinsecţie, deratizare

A.N.R.S.C. - Autoritatea Naţională de Reglementare pentru Serviciile Comunitare de Utilităţi Publice

P.F. – persoană fizică

P.J. – persoană juridică.

**5. DESCRIEREA**

**5.1. Generalităţi**

Autorităţile administraţiei publice locale, instituţiile publice, operatorii economici, cetăţenii cu gospodării individuale şi asociaţiile de proprietari/locatari au obligaţia de a asigura executarea tratamentelor pentru combaterea artropodelor şi rozătoarelor purtătoare de maladii transmisibile şi/sau generatoare de disconfort din spaţiile pe care le deţin cu orice titlu.

**5.2. Documente utilizate, trasabilitate, modul de lucru şi responsabilităţi**

**5.2.1. Evaluare operaţională**

Acţiunile de combatere a vectorilor biologici se impun a fi efectuate obligatoriu atât pe spaţiile domeniului public (ex: spaţii verzi, parcuri, reţeaua de canalizare, clădiri ale instituţiilor publice, etc.), cât şi pe spaţiile domeniului privat (ex: subsoluri, casa scărilor, clădirile operatorilor economici, etc.).

Toate persoanele fizice și juridice din unitatea administrativ-teritorială au obligația să asigure, în perioada de execuție a tratamentelor, accesul la obiectivele din programul unitar de acțiune aflate în administrarea/proprietatea acestora.

**5.2.2. Cadrul tehnic şi organizatoric al Programului cadru unitar de dezinsecţie - deratizare generală al municipiului Craiova**

**Etape de desfăşurare**

a) **Etapa preoperaţională -** popularizarea acţiunii prin mijloace de mass – media.

Operatorul informează, în scris, în prealabil, conducerea Municipiului Craiova dar și Asociația Salubris Dolj în legătură cu perioadele de desfăşurare a operaţiunilor de combatere chimică a vectorilor biologici şi măsurile ce trebuiesc a fi luate de populaţie în vederea prevenirii unor accidente sau intoxicaţii la om şi animale.

În baza celor convenite cu UAT – Craiova dar și cu Asociația Salubris Dolj operatorul procedează la declanşarea procedurilor de informare a populaţiei, cu minim 7 zile înainte de fiecare operaţiune de D.D.D., asigurându-se că populaţia, pe toată perioada desfăşurării Programului, va evita staţionarea în zonele de acţiune a echipelor D.D.D. şi va acorda o atenţie sporită supravegherii copiilor şi animalelor de companie, va sprijini şi va respecta principiile şi normele ce vizează această activitate de importanţă majoră pentru sănătatea publică.

Anunţul public de informare a populaţiei va conţine mimin următoarele:

1. tipul operaţiunii ce urmează a se efectua;

2. perioada efectuării tratamentelor;

3. substanţele utilizate;

4. măsurile de protecţie ce trebuie luate, în special cu referire la copii, bătrâni, bolnavi, albine, animale şi păsări.

 Pentru activităţi D.D.D. prestate de operator către beneficiari persoane fizice şi juridice, sarcina informării este a operatorului.

b) **Etapa operaţională**

Acţiunile specifice D.D.D. din Program se vor desfăşura, conform prevederilor legale.

**Personal calificat implicat în acţiune**

Pentru efectuarea operaţiunilor de combatere chimică şi acoperirea integrală a teritoriului inclus în program în perioada propusă, operatorul are responsabilitatea de a utiliza numai personal calificat - D.D.D., numărul acestora fiind stabilit in funcţie de amploarea acţiunii.

**Personal de supraveghere şi coordonare a operaţiunilor**

Pentru asigurarea bunei desfăşurări pe toată durata a operaţiunilor din cadrul programului de dezinsecţie – deratizare, prevenirea unor efecte colaterale nedorite şi de protecţie a stării de sănătate a populaţiei, responsabilităţile de coordonare şi verificare a calităţii lucrărilor sunt în sarcina operatorului iar coordonarea si controlul activitatii operatorului precum si confirmarea documentelor de lucru pentru executarea tratamentelor de dezinsectie si deratizare prevazute in programul unitar este în sarcina Asociatiei Salubris Dolj.

**Utilaje şi aparate**

Operatorul are responsabilitatea asigurării utilajelor şi/sau aparaturii necesare activitatii prestate.

**Produse biocide**

Operatorul are responsabilitatea asigurării produselor de combatere a vectorilor biologici aşa cum sunt acestea cuprinse în lista avizata de catre Comisia Nationala pentru Produse Biocide.

- Pentru distrugerea larvelor de ţânţari din subsolurile cu colecţii de apă se vor utiliza larvicide sau alte produse similare cuprinse în lista avizata de catre Comisia Nationala pentru Produse Biocide.

- Pentru combaterea insectelor de pe vegetaţia spaţiului public se va utiliza ca procedeu de aplicare ceaţa termică, ceaţa rece şi/sau ULV, iar ca insecticide, produse indicate pentru procedeele amintite, în concentraţia indicată de producător;

- Pentru combaterea rozătoarelor (şoareci, şobolani) localizate în reţeaua de canalizare se pot utiliza momeli toxice condiţionate sub formă de cuburi parafinate, iar pentru subsolurile blocurilor de locuinţe boabe cerealiere/ momeli toxice condiţionate sub formă de cuburi parafinate si momeli toxice sub formă de pastă.

Operatorul are obligaţia de a respecta cu stricteţe forma, norma şi modul de utilizare a substanţelor chimice şi îi este interzisă comercializarea către persoane fizice a soluţiilor insecticide sau a momelilor toxice.

**Echipament de protecţie**

Operatorul are responsabilitatea de a asigura pentru personalul de intervenţie echipament de protecţie specific acţiunilor/intervenţiilor desfăşurate, conform normelor SSM specifice.

**Afiş de avertizare**

Operatorul are responsabilitatea de a afisa avertizarea specific intervenţiei pe care intenţionează să o desfăşoare şi de al utiliza conform normelor specifice de avertizare a populaţiei.

c) **Etapa postoperaţională**

 Operatorul are obligaţia de a executa rapel pe suprafeţele unde se mai constată prezenţa vectorilor.

 Procesul verbal de recepţie al lucrărilor se va încheia între operator şi reprezentantul Asociatiei Salubris Dolj şi va cuprinde în mod obligatoriu următoarele date: spaţii tratate, produse utilizate.

**6. TIPURI DE OPERAŢII, LOCUL ACTIVITĂŢII, MOD DE EXECUTARE AGREAT, FRECVENŢĂ, RESPONSABILITATE**

|  |  |  |  |  |
| --- | --- | --- | --- | --- |
| **Operaţie** | **Locul de desfăşurare al activităţii** | **Mod executare** | **Termen/frecvenţa executării operaţiunii** | **Responsabilitate** |
| **aerian** | **terestru** |
| **Dezinsecţie** | Spaţiile comune închise ale clădirilor P.F. şi P.J. (casa scării, subsol şi alte asemenea) |  | da | Pentru combaterea ţânţarilor se execută minimum 3 tratamente pe an şi ori de câte ori este nevoie, corespunzător concentrației și tipul de substanțe insecticide ce urmează a fi utilizate | Operatorlicențiat ANRSCOperatorul licențiat ANRSC, S.C. Salubritate Craiova S.R.L. |
| Spații deschise din domeniul public și privat al UAT Craiova | da | da | Pentru combaterea ţânţarilor se execută lunar, în sezonul cald, pe spații deschise prin aplicarea de tratamente multiple pentru combaterea țânțarilor adulți și a larvelor de țânțari, se vor efectua minim 8 tratamente de dezinsecție, sau ori de câte ori este nevoiePentru combaterea altor vectori, dezinsecţia se execută:a) trimestrial şi ori de câte ori este nevoie, în spaţiile închise ale operatorilor economici cu profil nealimentar, instituţiilor publice şi spaţiile comune închise ale clădirilor;b)lunar şi ori de câte ori este nevoie, în spaţiile închise ale operatorilor economici cu profil alimentar şi ale unităţilor sanitare;c) numai la solicitarea persoanelor fizice din spaţiile cu destinaţie de locuinţă. | Operatorul licențiatANRSC, S.C. Salubritate Craiova S.R.L. |
| Căminele şi canalele aferente reţelelor tehnico-edilitare |  | da |
| Clădiri ale unităţilor sanitare, clădiri ale instituţiilor publice, clădiri ale operatorilor economici, clădiri ale persoanelor fizice, inclusiv apartamente din imobile de tip condominium, subsoluri umede sau inundate, depozite de deşeuri municipal, alte obiective identificate ca reprezentând focare de infestare şi care pot pune în pericol sănătatea oamenilor şi a animalelor  |  | da | Operatorlicențiat ANRSC |

|  |  |  |  |  |  |
| --- | --- | --- | --- | --- | --- |
| **Dezinfecţie** | Depozite de deşeuri municipale și alte instalații de tratare sau eliminare a deșeurilor | da | da | Se execută la solicitareaP.F. şi P.J și a reprezentanților instituțiilor publice | Operatorlicențiat ANRSC |
| Încăperi din cadrul condominiilorprevăzute cu topogan, destinate colectării deșeurilor municipale, spații special amenajate pentru colectarea deșeurilor menajare |  | da |
| Mijloace de transport în comun |  | da |
| Clădiri ale instituţiilor publice, ale operatorilor economici şi ale persoanelor fizice și în locuri în care există focare declarate care pun în pericol sănătatea oamenilor şi animalelor |  | da |
| **Deratizare** | La obiectivele unde se execută dezinsecția și dezinfecția, cu excepția mijloacelor de transport în comun |  | da | a) pentru operatorii economici cu profil nealimentar şi asociaţiile de proprietari, cel puţin o dată pe semestru şi ori de câte ori este nevoie pentru stingerea unui focar;b) pentru operatorii economici cu profil alimentar, cel puţin o dată pe trimestru şi ori de câte ori este nevoie pentru stingerea unui focar, cu respectarea prevederilor legale referitoare la siguranţa alimentului; | Operatorlicențiat ANRSC |

|  |  |  |  |  |  |
| --- | --- | --- | --- | --- | --- |
|  |  |  |  | c) pentru spaţiile deschise din domeniul public şi privat al unităţii administrativ- teritoriale nu mai puţin de 3 tratamente pe an; | Operatorul licențiatANRSC, S.C. Salubritate Craiova S.R.L. |
| d) pentru persoanele fizice, la solicitarea acestora sau ori de câte ori este nevoie pentru stingerea unui focar. | Operatorlicențiat ANRSC |

Suprafețe deschise ale spațiilor aparținând domeniul public pe care se va efectua activitatea de

dezinsecție, dezinfecție și deratizare sunt cele prevăzute în Caietul de sarcini aprobat de AGA SALUBRIS DOLJ.

 Vectorii supuși tratamentului sunt artropode în stadiu de larvă sau adult și răzătoare dăunătoare ( șoareci-șobolani)

În funcţie de dinamica evoluţiei pe durata sezonului cald a populaţiilor de insecte vectoare şi de disconfort precum şi a rozătoarelor implicit eficientizarea acţiunilor, se vor institui măsuri suplimentare de combatere.

**7. ÎNREGISTRĂRI / ARHIVARI** (pentru Municipiul Craiova)

Situațiile de lucrări efectuate de operatorulS.C. Salubritate Craiova S.R.L. care vor cuprinde următoarele:

-tipul operaţiunii ce urmează a se efectua;

- perioada efectuării tratamentelor;

 - substanţele utilizate;

- anunţul public al acţiunii - D.D.D. (pentru domeniul public al Municipiului Craiova),

- proces verbal de recepţie a lucrării (pentru domeniul public şi privat al Municipiului Craiova).